რუისპირის სამუსიკო სკოლის მიერ 2019 წელს გაწეული მუშაობა, განხორციელებული ღონისძიებები და მიღწეული შედეგები.

 2019 წლის 2 თებერვალს სკოლაში ჩატარდა პედაგოგიური საბჭოს სხდომა, სადაც დავამტკიცეთ სკოლის ერთიანი სამუშაო გეგმა, საგნობრივი კომისიების სამუშაო გეგმები, მოსწავლეთა ინდივიდუალური გეგმები.

 სკოლის ერთიანი სამუშაო გეგმის მიხედვით განხორციელდა სკოლაში მუშაობა მთელი წლის განმავლობაში. ჩავატარეთ ღია გაკვეთილები, ჩათვლები, დახურული და ღია აკადემიური კონცერტები, კლასიდან კლასში გადასაყვანი და გამოსაშვები კლასების გამოცდები, მონაწილეობა მივიღეთ კლასიკური მუსიკის ფესტივალ-კონკურსებში.

 კერძოდ, 2019 წლის მარტში მონაწილება მივიღეთ ბავშვთა და მოზარდთა მე-12 კლასიკური მუსიკის ფესტივალში ,,მომავლის ვარსკვლავების“ პირველ ტურში, რომელიც ჩატარდა თელავის #1 სამუსიკო სკოლაში. ამ კონკურსში გამარჯვებულმა მოსწავლეებმა მონაწილეობა მიიღეს თბილისში ჩატარებულ გალა კონცერტში, სადაც დაჯილდოვდნენ ლაურეატის დიპლომებით.

 ასევე მონაწილეობა მივიღეთ ბავშვთა და მოზარდთა კლასიკური მუსიკის

მე-12 რესპუბლიკურ ფესტივალ-კონკურსში ,,იპოვე შენი ვარსკვლავის“ პირველ ტურში, რომელიც ჩატარდა თბილისში კომპოზიტორთა სახლში 2019 წლის 27 მარტს. ამ კონკურსში გამარჯვებულმა მოსწავლეებმა მონაწილეობა მიიღეს თბილისში ჩატარებულ გალა კონცერტში, სადაც ასევე დაჯილდოვდნენ ლაურეატის დიპლომებით.

 2019 წლის მაისში მონაწილეობა მივიღეთ შალვა დავითაშვილის სახელობის ნორჩ მუსიკოსთა კონკურსში, სადაც გამოვიდნენ ჩვენი სკოლის საფორტეპიანო და საორკესტრო (ფლეიტა) განყოფილების მოსწავლეები და ასევე ხალხურ საკრავთა ანსამბლი ,,აისი“.

 მონაწილეობა მიიღო აგრეთვე ჩვენი სკოლის IV კლასის მოსწავლემ -ნინო კოჭლამაზაშვილმა, რომელმაც შეასრულა შალვა დავითაშვილის სიმღერები.

 ამ კონკურსში ჩვენი სკოლის მოსწავლეებმა აიღეს III ადგილი და ლაურეატის დიპლომები. ხოლო გამარჯვებულმა მოსწავლეებმა მონაწილეობა მიიღეს თბილისში კომპოზიტორთა სახლში ჩატარებულ გალა კონცერტში.

 2019 წლის ნოემბერში მონაწილეობა მივიღეთ ფესტივალში - ,,შენ ხარ ვენახი“, რომელიც ჩატარდა თელავის სამუსიკო სასწავლებელში, სადაც მოსწავლეები დაჯილდოვდნენ ლაურეატის დიპლომებით.

 2019 წლის ივნისში სკოლაში ჩავატარეთ ღია აკადემიური კონცერტი, რომელსაც ესწრებოდა კულტურის განყოფილების გამგე - ქალბატონი რუსუდან ძამუკაშვილი.